สวัสดีครับคุณ เมื่อวานผมได้รับประทานปลากรายทอดครับ แล้วพอช่วงดึกๆเริ่มมีอาการท้องเสียครับหลังจากยั่นก้ถ่ายมาเรื่อยๆครับ ตอนนี้ได้ดื่มน้ำเกลือแร่ไปแล้ว2ซองครับ มีอาการอาเจียรและเบื่ออาหารทานอะไรก้อาเจียรครับ ผมขอวิธีการรักษาและตัวยานะครับคุณ ขอบพระสำหรับคำตอบครับ
สวัสดีครับ อุปถัมภ์อาการอาหารเป็นพิษ(food poisoning)เกิดจากการทานอาหารที่มีการปนเปื้อนเชื้อโรคหรือของสียครับ อาการหลักๆคืออาการคลื่นไส้ อาเจียน ท้องเดิน ปวดท้องครับส่วนใหญ่มักไม่ร้ายแรงแต่ถ้าท้องเสียรุนแรงจะทำให้ให้ร่างกายเกิดภาวะเสียน้ำและเกลือแร่จนเป็นอันตรายได้ครับ การที่ ดื่มน้ำเกลือแร่ไปนั้น เป็นการรักษาเบื้องต้นที่ถูกต้องแล้วครับอาการอาหารเป็นพิษนี้สามารถเกิดได้จากหลายสาเหตุครับ บ้างเกิดจากตัวเชื้อโรคที่ไปทำร้ายทางเดินอาหาร บ้างก็เกิดจากสารพิษของเชื้อโรค(ไม่มีตัวเชื้อ)ครับ โดยวิธีการรักษาหลักๆคือพยายามเอาน้ำและเกลือแร่ทดแทนเข้าไปในร่างกายให้มากที่สุดครับ ส่วนใหญ่แล้วผู้ป่วยทั่วไปที่มีอาการอาหารเป็นพิษไม่จำเป็นต้องใช้ยารักษาให้หยุดถ่ายทันทีครับเนื่องจากยาที่หยุดการถ่ายนั้นจะทำให้ของเสียนั้นคั่งอยู่ในร่างกาย ทางที่ดีควรปล่อยให้ร่างกายได้ขับของเสียที่ทำให้เกิดอาการอาหารเป็นพิษออกมามากกว่าครับ แต่อย่างไรก็ตามผู้ป่วยจำเป็นต้องดูแลตัวเองไม่ให้ขาดน้ำโดยการจิบน้ำบ่อยๆ เพื่อชดเชยการสูญเสียน้ำจากอาการท้องร่วงและอาเจียนมากเกินไป,ดื่มเครื่องดื่มเกลือแร่หรือผงเกลือแร่ทดแทนการสูญเสียน้ำและแร่ธาตุบางชนิดในร่างกาย,นอนหลับพักผ่อนให้เพียงพอ และหลังจากอาการเริ่มดีขึ้นอยากอาหารมากขึ้น ควรเริ่มทานอาหารอ่อนที่ย่อยง่ายอย่างโจ๊ก ข้าวต้มอาหารอ่อนที่ย่อยง่าย โดยเริ่มรับประทานในปริมาณที่น้อยๆ ก่อน ระหว่างนี้ควรหลีกเลี่ยงอาหารและเครื่องดื่มที่มีส่วนผสมของแอลกอฮอล์หรือคาเฟอีน น้ำอัดลม อาหารไขมันสูง อาหารรสชาติจัดที่สำคัญคือต้องสังเกตว่า ตนนั้นมาอาการปากแห้งมาก อาเจียนมากจนไม่สามารถรับประทานอะไรได้เลย ตาลึกโบ๋ขึ้น ปัสสาวะน้อยหรือไม่ปัสสาวะเลย หากมีอาการดังกล่าวแสดงว่ามีอาการขาดน้ำค่อนข้างมาก จำเป็นต้องไปโรงพยาบาลเพื่อให้สารน้ำทดแทนทางหลอดเลือดดำครับจะเห็นได้ว่าผู้ป่วยเป็นอาการอาหารเป็นพิษนี้ มักไม่จำเป็นต้องไปโรงพยาบาลถ้าไม่มีอาการหนักอย่างที่กล่าวมาขางต้นครับ นอกจากนี้ผู้ที่ต้องมาโรงพยาบาลเมื่อมีอาการของอาหารเป็นพิษคือบุคคลกลุ่มเสี่ยงอาธิเช่นผู้ที่มีโรคประจำตัวเรื้อรัง เช่น โรคลำไส้อักเสบเรื้อรัง โรคลิ้นหัวใจรั่ว โรคเบาหวาน โรคไต ผู้ที่มีระบบภูมิคุ้มกันในร่างกายอ่อนแอ เช่น ในกรณีเข้ารับการรักษาโรคมะเร็งหรือเอชไอวี (HIV)ผู้ที่อยู่ในช่วงตั้งครรภ์ ผู้สูงอายุ เด็กทารกหรือเด็กเล็กครับอาการที่อยากให้ สังเกตคือลักษณะของอุจจาระครับ ถ้าถ่ายเหลวสีเหลืองหรือเป็นน้ำใสยังไม่น่าเป็นห่วงมากครับ(ถ้าไม่มีอาการขาดน้ำ)แต่ถ้าอุจจาระเป็นมูกๆ มีเลือดปนหรืออาการถ่ายเหลวไม่ทุเลาลงหลังจาก 2 วัน จะเป็นลักษณะอาอารท้องเสียที่รุ้นแรง ควรไปพบแพทย์ที่โรงพยาบาลเพื่อทำการตรวจรักษาต่อไปนะครับ